ดาวโจนส์ปิดพุ่งแรง/น้ำมันบวก/ทองลง
หุ้นดาวโจนส์ปิดพุ่ง 564.69 จุด ด้านราคาน้ำมันเพิ่มขึ้น 21 เซนต์ ขณะที่ทองคำ ลง 8.4 ดอลลาร์
29 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,725.47 จุด เพิ่มขึ้น 564.69 จุด หรือ +1.65%, ดัชนี เอสแอนด์พี 500 ปิดที่ 4,431.85 จุด พุ่งขึ้น 105.34 จุด หรือ +2.43% และดัชนี แนสแดคปิดที่ 13,770.57 จุด ทะยานขึ้น 417.79 จุด หรือ +3.13% โดย ในรอบสัปดาห์นี้ ดัชนีดาวโจนส์บวก 1.3%, ดัชนี เอสแอนด์พี 500 เพิ่มขึ้น 0.8% หลังปรับตัวลง 3 สัปดาห์ติดต่อกัน และดัชนีแนสแดค แทบไม่เปลี่ยนแปลงในสัปดาห์นี้ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 28 ม.ค. ซึ่งเป็นการปรับตัวขึ้นมากที่สุดนับตั้งแต่ต้นปีนี้โดยตลาดได้แรงหนุนจากการดีดตัวขึ้นของหุ้นกลุ่มเทคโนโลยีสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมี.ค. เพิ่มขึ้น 21 เซนต์ หรือ 0.24% ปิดที่ 86.82 ดอลลาร์/บาร์เรล และปรับตัวขึ้น 2% ในรอบสัปดาห์นี้ ส่วนสัญญาน้ำมันดิบเบรนท์ (BRENT) ส่งมอบเดือนมี.ค. เพิ่มขึ้น 69 เซนต์ หรือ 0.77% ปิดที่ 90.03 ดอลลาร์/บาร์เรล และปรับตัวขึ้น 2.4% ในรอบสัปดาห์นี้ ได้แรงหนุนจากการคาดการณ์ที่ว่าปริมาณน้ำมันจะตึงตัวในตลาดโลกราคาน้ำมันดีดตัวขึ้นติดต่อกันเป็นสัปดาห์ที่ 6 แล้ว ซึ่งเป็นช่วงขาขึ้นที่ยาวนานที่สุดนับตั้งแต่เดือนต.ค. 2564 ขณะที่นักลงทุนคาดการณ์ว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส จะยังคงยึดมั่นตามข้อตกลงเดิมในการประชุมสัปดาห์หน้าราคาทองคำโคเม็กซ์งวดส่งมอบเดือนเม.ย. ลดลง 8.4 ดอลลาร์ หรือ 0.47% ปิดที่ 1,786.6 ดอลลาร์/ออนซ์ และปรับตัวลง 2.5% ในรอบสัปดาห์นี้ ซึ่งเป็นการปรับตัวลงรายสัปดาห์รุนแรงที่สุดนับตั้งแต่สัปดาห์ที่สิ้นสุดในวันที่ 26 พ.ย.โดยถูกกดดันจากการคาดการณ์ที่ว่า ธนาคารกลางสหรัฐ (เฟด) อาจจะเร่งปรับขึ้นอัตราดอกเบี้ยเพื่อสกัดเงินเฟ้อ